ddrg/super_eurlex huggingface dataset:
[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 21.11.2007

COM(2007) 748 окончателен

Предложение за

РЕШЕНИЕ НА СЪВЕТА

за установяване на позиция на Европейската общност пред Съвета на министрите на Енергийната общност (Белград, 18 декември 2007 г.)

(представено от Комисията)

ОБЯСНИТЕЛЕН МЕМОРАНДУМ

На 18 декември 2007 г., в Белград, ще се проведе среща на Съвета на министрите на Енергийната общност. С оглед на участието на Европейската общност във вземането на съответните решения, необходимо е да бъде установена позиция на Европейската общност, съгласно член 300 от Договора и в съответствие с разпоредбите на Решението на Съвета от 29 май 2006 г. относно сключване от страна на Европейската общност на Договора за създаване на Енергийна общност.

Предложение за

РЕШЕНИЕ НА СЪВЕТА

за установяване на позиция на Европейската общност пред Съвета на министрите на Енергийната общност (Белград, 18 декември 2007 г.)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност и, по-специално, член 300, параграф 2, алинея втора от него,

като взе предвид Решението на Съвета за сключване от страна на Европейската общност на Договора за създаване на Енергийна общност (2006/500/EО — 29 май 2006 г.) и, по-специално, членове 4 и 5 от него,

като взе предвид предложението на Комисията,

РЕШИ:

Член единствен

С оглед на срещата на Съвета на министрите на Енергийната общност, която ще се проведе в Белград на 18 декември 2007 г., позицията на Общността по въпросите, попадащи в обхвата на член 300, параграф 2, алинея втора от Договора, е изложена в приложението към настоящото решение.

Съставено в Брюксел на […] година.

За Съвета

Председател

ПРИЛОЖЕНИЕ Позиция на Европейската общност

- Европейската Общност одобрява, като свой дял в общия бюджет, бюджетен принос от максимум 2 500 000 EUR за 2008 г. и 2 940 000 EUR за 2009 г., при условие че Комисията приеме съответното предложение съгласно член 88 от Договора за Енергийната общност.

- Европейската общност дава своето одобрение срокът за въвеждане в договорните страни на Директива 2005/89/ЕО, Директива 2004/97/ЕО и Регламент (ЕО) № 1775/2005 да бъде 2 години за директивите и 1 година за регламента.
[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 5.12.2007

COM(2007) 786 окончателен

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно мобилизиране на инструмента за осигуряване на гъвкавост

(представена от Комисията)

ОБЯСНИТЕЛЕН МЕМОРАНДУМ

Междуинституционалното споразумение от 17 май 2006 г.[1] позволява мобилизирането на инструмента за осигуряване на гъвкавост с цел финансиране на ясно определени разходи, които не могат да се финансират в границите на наличните тавани за една или повече функции от многогодишната финансова рамка.

За бюджета за 2008 г. са необходими допълнителни разходи, превишаващи таваните на подфункция 1а и функция 4. Следователно се предлага мобилизиране на инструмента за осигуряване на гъвкавост в съответствие с точка 27 от Междуинституционалното споразумение.

Сумата, която трябва да се мобилизира, е следната:

- 200 млн. EUR за финансиране на Европейските програми за ГНСС (ЕГССНП – ГАЛИЛЕО);

- 70 млн. EUR за общата външна политика и политика на сигурност.

- Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно мобилизиране на инструмента за осигуряване на гъвкавост

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетна дисциплина и добро финансово управление[2], и по-специално точка 27 от него,

като взеха предвид предложението на Комисията[3],

като имат предвид, че:

По време на помирителната среща от 23 ноември 2007 г. двете направления на бюджетния орган се съгласиха да мобилизират инструмента за осигуряване на гъвкавост, за да допълнят финансирането в бюджета за 2008 г. на:

- Европейските програми за ГНСС (ЕГССНП – ГАЛИЛЕО) със сумата от 200 млн. EUR;

- общата външна политика и политика на сигурност със сумата от 70 млн. EUR.

РЕШИХА:

Член 1

В рамките на общия бюджет на Европейския съюз за финансовата 2008 година (наричан по-нататък „бюджет 2008“) инструментът за осигуряване на гъвкавост ще бъде използван за предоставяне на сумата от 270 млн. EUR като бюджетни кредити за поети задължения.

Тази сума ще се използва за допълване на финансирането за:

- Европейските програми за ГНСС (ЕГССНП – ГАЛИЛЕО) със сумата от 200 млн. EUR по статия 06 02 10 Програма „Галилео“ в подфункция 1а;

- общата външна политика и политика на сигурност със сумата от 70 млн. EUR по глава 19 03 във функция 4.

Член 2

Настоящото решение се публикува в Официален вестник на Европейския съюз едновременно с бюджет 2008.

Съставено в Брюксел на година.

За Европейския парламент: За Съвета:

Председател Председател

[1] ОВ С 139, 14.6.2006 г., стр. 1.

[2] ОВ C 139, 14.06.2006 г., стр. 1.

[3] ОВ […]
[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 5.12.2007

COM(2007) 783 окончателен

Изменено предложение за

РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА

за изменение на Междуинституционалното споразумение от 17 май 2006 г. за бюджетната дисциплина и доброто финансово управление по отношение на многогодишната финансова рамка

(представена от Комисията)

Изменено предложение за

РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА

за изменение на Междуинституционалното споразумение от 17 май 2006 г. за бюджетната дисциплина и доброто финансово управление по отношение на многогодишната финансова рамка

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Междуинституционалното споразумение между Европейския парламент, Съвета и Комисията от 17 май 2006 г. за бюджетната дисциплина и доброто финансово управление[1], и по-специално точки 21, 22, първа и втора алинея, и точка 23 от него,

като взеха предвид предложението на Комисията[2],

като имат предвид, че:

(1) По време на срещата за съгласуване от 23 ноември 2007 г. двете направления на бюджетния орган се съгласиха да предоставят част от финансирането, необходимо за европейските програми за глобалната навигационна спътникова система ГНСС (ЕГССНП – ГАЛИЛЕО), като преразгледат многогодишната финансова рамка за 2007—2013 г. в съответствие с точки 21, 22 и 23 от Междуинституционалното споразумение, така че да увеличат таваните за бюджетните кредити за поети задължения за подфункция 1а за периода от 2008 г. до 2013 г. със сумата от 1600 млн. EUR по текущи цени. Това увеличение ще се компенсира чрез намаляване на тавана за бюджетните кредити за поети задължения за функция 2 за 2007 г. със същата сума.

(2) За да се запази подходящо съотношение между поети задължения и плащания, годишните тавани за бюджетните кредити за плащания ще бъдат коригирани. Корекцията ще бъде с неутрален ефект.

(3) Приложение I към Междуинституционалното споразумение за бюджетната дисциплина и доброто финансово управление следва да бъде съответно изменено[3],

РЕШИХА:

Член единствен

Приложение I към Междуинституционалното споразумение за бюджетната дисциплина и доброто финансово управление се заменя с приложението към настоящото решение.

Съставено в Брюксел на

За Европейския парламент: За Съвета:

Председател Председател

ПРИЛОЖЕНИЕ

ФИНАНСОВА РАМКА 2007—2013 г. (преразгледана)

[pic]

[1] ОВ C 139, 14.6.2006 г., стр. 1.

[2] COM(2007) 549 окончателен, 19.9.2007 г., изменено с COM(2007) 783 окончателен.

[3] За тази цел цифрите в резултат на горното споразумение са обърнати в цени от 2004 г.
[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 13.12.2007

COM(2007) 820 окончателен

2005/0032 (COD)

СТАНОВИЩЕ НА КОМИСИЯТА в съответствие с член 251, параграф 2, буква в), трета алинея от Договора за ЕО относно измененията на Европейския парламент на

общата позиция на Съвета относно предложението за регламент на Европейския парламент и на Съвета за установяване на обща рамка за търговските регистри за статистически цели и за отмяна на Регламент (ЕИО) № 2186/93 на Съвета

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2005/0032 (COD)

СТАНОВИЩЕ НА КОМИСИЯТАв съответствие с член 251, параграф 2, буква в), трета алинея от Договора за ЕО относно измененията на Европейския парламент на

общата позиция на Съвета относно предложението за регламент на Европейския парламент и на Съвета за установяване на обща рамка за търговските регистри за статистически цели и за отмяна на Регламент (ЕИО) № 2186/93 на Съвета

1. Обща информация

- Предложението е представено на Европейския парламент и на Съвета (COM(2005)112 –– 2005/0032 (COD)) на 5 април 2005 г.

- Становище на Европейския парламент (първо четене) (PE A6-0194/2006) от 1 юни 2006 г.

- Приемане на общата позиция от Съвета на 21 май 2007 г.

- Становище на Европейския парламент (второ четене) (P6_TA-PROV(2007)0479 — A6-0353/2007) от 25 октомври 2007 г.

2. Цел на предложението на Комисията

Предложението на Комисията има за цел да актуализира съществуващия регламент относно статистическите търговски регистри, за да вземе предвид нововъзникнали изисквания, и по-специално:

- глобализацията на икономиката породи необходимост от събиране на информация за групи предприятия;

- обединяването на дейности от различни сектори наложи да се осигури пълно обхващане на цялата икономика;

- единният пазар изисква подобряване на статистическата сравнимост, която в значителна степен зависи от съществуването на хармонизирани източници за стопанските субекти на територията на ЕС.

3. Становище на Комисията относно измененията, предложени от Парламента

3.1. Резюме на позицията на Комисията

Парламентът прие две изменения. Комисията може да приеме и двете във вида, в който са направени; измененията са правни уточнения, които не променят същността.

4. Заключение

Комисията приема измененията, приети от Парламента.
[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 4.6.2008

COM(2008) 342 окончателен

Предложение за

РЕГЛАМЕНТ НА СЪВЕТА

за отмяна на Регламент (ЕО) № 243/2008 за установяване на някои ограничителни мерки по отношение на незаконните власти на остров Анжуан в Съюз Коморски острови

(представена от Комисията)

ОБЯСНИТЕЛЕН МЕМОРАНДУМ

1. Предвид ситуацията на коморския остров Анжуан и мерките, взети от Съвета за мир и сигурност на Африканския съюз, както и отправеното от него искане към Европейския съюз за помощ, Съветът прие Регламент (ЕО) № 243/2008 за установяване на някои ограничителни мерки по отношение на незаконните власти в Анжуан и на някои свързани с тях лица, които възпрепятстваха процеса на помиряване и застрашаваха мира и сигурността на Коморските острови, в съответствие с Обща позиция 2008/187/ОВППС.

2. Вследствие на военната интервенция на 25 март 2008 г. и възстановяването на властта на правителството на Съюз Коморски острови на остров Анжуан горепосочените мерки следва да бъдат отменени. При тези обстоятелства Обща позиция 2008/XXX/ОВППС предвижда отмяната на Обща позиция 2008/187/ОВППС.

3. Следователно Комисията предлага Регламент (ЕО) № 243/2008 да се отмени.

Предложение за

РЕГЛАМЕНТ НА СЪВЕТА

за отмяна на Регламент (ЕО) № 243/2008 за установяване на някои ограничителни мерки по отношение на незаконните власти на остров Анжуан в Съюз Коморски острови

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално членове 60 и 301 от него,

като взе предвид Обща позиция [2008/XXX/ОВППС] на Съвета от […] г. за отмяна на Обща позиция 2008/187/ОВППС относно ограничителни мерки по отношение на незаконните власти на остров Анжуан в Съюз Коморски острови[1],

като взе предвид предложението на Комисията[2],

като има предвид, че:

4. По искане на председателя на Комисията на Африканския съюз Съветът прие Обща позиция 2008/187/ОВППС[3] за установяване на ограничителни мерки по отношение на незаконните власти в Анжуан и на някои свързани с тях лица. Ограничителните мерки, предвидени в Обща позиция 2008/187/ОВППС, включват по-специално замразяване на средствата и икономическите ресурси на съответните лица, като тези мерки са изпълнени от Общността с Регламент (ЕО) № 243/2008 на Съвета[4].

5. Вследствие на военната интервенция на 25 март 2008 г. и възстановяването на властта правителството на Съюз Коморски острови на остров Анжуан Обща позиция 2008/XXX/ОВППС предвижда да се отменят ограничителните мерки, установени с Обща позиция 2008/187/ОВППС.

6. Следователно Регламент (ЕО) № 243/2008 следва да се отмени,

ПРИЕ НАСТОЯЩИЯ РЕГЛАМЕНТ:

Член 1

Регламент (ЕО) № 243/2008 се отменя.

Член 2

Настоящият регламент влиза в сила в деня след публикуването му в Официален вестник на Европейския съюз .

Той се прилага от … май 2008 г.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета:

Председател

[1] ОВ L […], […].[…].2008 г., стр. […].

[2] ОВ С […], […].[…].2008 г., стр. […].

[3] ОВ L 59, 4.3.2008 г., стр. 32.

[4] ОВ L 75, 18.3.2008 г., стр. 53.
[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 7.11.2008 г.

COM(2008) 730 окончателен

СТАНОВИЩЕ НА КОМИСИЯТА

по искането на Обединеното кралство да приеме Регламент (ЕО) № 593/2008 на Европейския парламент и на Съвета от 17 юни 2008 г. относно приложимото право към договорни задължения (Рим І)

СТАНОВИЩЕ НА КОМИСИЯТА

по искането на Обединеното кралство да приеме Регламент (ЕО) № 593/2008 на Европейския парламент и на Съвета от 17 юни 2008 г. относно приложимото право към договорни задължения (Рим І)

1. Въведение

1. На 17 юни 2008 г. Европейският парламент и Съветът приеха Регламент (ЕО) № 593/2008 относно приложимото право към договорни задължения (Рим І) (наричан по-нататък Регламент № 593/2008)[1]. По силата на член 1 от протокола относно позицията на Обединеното кралство и Ирландия, Обединеното кралство не участва в приемането на горепосочения регламент.

2. По силата на член 4 от протокола обаче Обединеното кралство „може по всяко време след приемането на мярка от Съвета във връзка с прилагането на дял ІV от Договора за създаване на Европейската общност да уведоми Съвета и Комисията за намерението си да приеме тази мярка. В този случай процедурата, предвидена в член 11, параграф 3 от Договора за създаване на Европейската общност, се прилага mutatis mutandis. “

3. С писмо от 24 юли 2008 г., което Комисията получи на 30 юли 2008 г., Обединеното кралство уведоми Комисията, че желае да приеме Регламент № 593/2008.

4. В съответствие с член 11а от Договора за създаване на Европейската общност относно засиленото сътрудничество, който се прилага също mutatis mutandi, се прилага следната процедура: „Всяка държава-членка, която желае да стане участник в засиленото сътрудничество, създадено в съответствие с член 11, уведомява за своето намерение Съвета и Комисията, която предоставя становището си на Съвета в срок от три месеца от датата на приемане на уведомлението. В рамките на четири месеца от датата на приемане на това уведомление Комисията се произнася по него и по други специфични въпроси, които счита за необходими.”

5. В съответствие с условията от горепосочения член Комисията дава следното становище на Съвета.

2. становище

Комисията приветства искането на Обединеното кралство да приеме Регламент № 593/2008, който представлява централен елемент от достиженията на правото на Общността в областта на гражданското правосъдие. Затова Комисията дава положително становище относно горепосоченото участие.

Регламентът влиза в сила по отношение на Обединеното кралство в деня на уведомяване на Обединеното кралство относно решението на Комисията по искането му. Както по отношение на другите държави-членки регламентът се прилага от 17 декември 2009 г. с изключение на член 26, който се прилага от 17 юни 2009 г.

[1] ОВ L 177, 4.7.2008 г., стр. 6.
[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 2.12.2008

COM(2008) 833 окончателен

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно мобилизиране на инструмента за осигуряване на гъвкавост

ОБЯСНИТЕЛЕН МЕМОРАНДУМ

Междуинституционалното споразумение от 17 май 2006 г.[1] позволява мобилизирането на инструмента за осигуряване на гъвкавост с цел финансиране на ясно определени разходи, които не могат да се финансират в границите на наличните тавани за една или повече функции от многогодишната финансова рамка.

За бюджета за 2009 г. са необходими допълнителни разходи, превишаващи таваните за функция 4. Затова се предлага мобилизиране на инструмента за осигуряване на гъвкавост в съответствие с точка 27 от Междуинституционалното споразумение.

Сумата, която трябва да се мобилизира, е следната:

- 420 млн. EUR към финансирането на инструмент за финансиране на бързи ответни мерки във връзка с повишаването на цените на храните в развиващите се страни.

На двете институции на бюджетната власт се напомня, че решението не може да бъде публикувано в Официален вестник на Европейския съюз по-късно от датата на публикуването на бюджета за 2009 г.

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно мобилизиране на инструмента за осигуряване на гъвкавост

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[2], и по-специално точка 27, параграф пети от него,

като взеха предвид предложението на Комисията[3],

като имат предвид, че: по време на помирителната среща на 21 ноември 2008 г. двете институции на бюджетната власт се съгласиха да мобилизират инструмента за осигуряване на гъвкавост, за да допълнят финансирането в бюджета за 2009 г., над таваните за функция 4, с 420 милиона EUR към финансирането на инструмент за бързи ответни мерки във връзка с покачващите се цени на храните в развиващите се страни.

РЕШИХА:

Член 1

В рамките на общия бюджет на Европейския съюз за 2009 финансова година (наричан по-нататък „бюджет за 2009 г.“) инструментът за осигуряване на гъвкавост ще бъде използван за предоставяне на сумата от 420 милиона EUR като бюджетни кредити за поети задължения.

Тази сума ще бъде използвана за допълване на финансирането на инструмент за бързи ответни мерки във връзка с покачващите се цени на храните в развиващите се страни във функция 4.

Член 2

Настоящото решение се публикува в Официален вестник на Европейския съюз .

Съставено в Брюксел на […] година.

За Европейския парламент: За Съвета:

Председател Председател

[1] ОВ С 139, 14.6.2006 г., стр. 1.

[2] OВ C 139, 14.6.2006 г., стp. 1.

[3] ОВ […].
[pic] | КОМИСИЯ НА ЕВРОПЕЙСКИTЕ ОБЩНОСТИ |

Брюксел, 22.6.2009

COM(2009)307 окончателен

2007/0097/COD

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО, относно измененията на Европейския парламент на общата позиция на Съвета, касаеща предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно общите правила за достъп до международния пазар на автобусни услуги (преработен)

ЗА ИЗМЕНЕНИЕ НА ПРЕДЛОЖЕНИЕТО НА КОМИСИЯТА в съответствие с член 250, параграф 2 от Договора за ЕО

СТАНОВИЩЕ НА КОМИСИЯТАв съответствие с член 251, параграф 2, трета алин ея, буква в) от Договора за ЕО, относно измененията на Европейския парламент на общата позиция на Съвета, касаеща предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно общите правила за достъп до международния пазар на автобусни превози (преработен)

1. Въведение

Член 251, параграф 2, трета алинея, точка в) от Договора за ЕО предвижда Комисията да излезе със становище относно измененията, предложени от Европейския парламент на второ четене. Комисията излага по-долу становището си относно измененията, предложени от Парламента.

2. История на досието

Дата на предаване на предложението на ЕП и на Съвета (документ COM(2007) 264 окончателен – 2007/0097/COD): | 23 май 2007 г. |

Дата на становището на Европейския икономически и социален комитет: | 26 септември 2007 г. |

Дата на становището на Европейския парламент на първо четене: | 5 юни 2008 г. |

Дата на предаване на измененото предложение: | 13 юни 2008 г. |

Дата на приемане на общата позиция: | 9 януари 2009 г. |

Дата на становището на Европейския парламент на второ четене | 23 април 2009 г. |

3. Цел на предложението

Целта на предложението, прието от Комисията на 23 май 2007 г., е да бъдат установени общи правила за достъп до пазара на автобусни превози. Предложението замества два регламента, приложими понастоящем. Една от основните цели е да се опрости разрешителната процедура за международен редовен превоз на пътници.

4. Становище на комисията относно измененията на Eвропейския парламент

След многомесечни преговори по време на чешкото председателство, Парламентът и Съветът постигнаха съгласие за компромис на 2-ро четене, по-специално по отношение на въвеждането на ново правило за дванайсет последователни дни. Комисията може да приеме компромисните изменения, приети от Европейския парламент на второ четене, за да потвърди това съгласие.

5. Заключение

По силата на член 250, параграф 2 от Договора за ЕО, Комисията изменя предложението си, както е посочено по-горе.
[pic] | КОМИСИЯ НА ЕВРОПЕЙСКИTЕ ОБЩНОСТИ |

Брюксел, 22.6.2009

COM(2009)306 окончателен

2007/0098/COD

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО, относно измененията на Европейския парламент на общата позиция на Съвета, касаеща предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за установяване на общи правила относно условията, които трябва да бъдат спазени за упражняване на професията на автомобилен превозвач

ЗА ИЗМЕНЕНИЕ НА ПРЕДЛОЖЕНИЕТО НА КОМИСИЯТА в съответствие с член 250, параграф 2 от Договора за ЕО

СТАНОВИЩЕ НА КОМИСИЯТАв съответствие с член 251, параграф 2, трета алинея, буква в) от Договора за ЕО, относно измененията на Европейския парламент на общата позиция на Съвета, касаеща предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за установяване на общи правила относно условията, които трябва да бъдат спазени за упражняване на професията на автомобилен превозвач

1. Въведение

Член 251, параграф 2, трета алинея, точка в) от Договора за ЕО предвижда Комисията да излезе със становище относно измененията, предложени от Европейския парламент на второ четене. Комисията излага по-долу становището си относно измененията, предложени от Парламента.

2. История на досието

Дата на предаване на предложението на ЕП и на Съвета (документ COM(2007) 263 окончателен – 2007/0098/COD): | 23 май 2007 г. |

Дата на становището на Европейския икономически и социален комитет: | 16 януари 2008 г. |

Дата на становището на Европейския парламент на първо четене: | 21 май 2008 г. |

Дата на предаване на измененото предложение: | 13 юни 2008 г. |

Дата на приемане на общата позиция: | 9 януари 2009 г. |

Дата на становището на Европейския парламент на второ четене | 23 април 2009 г. |

3. Цел на предложението

Целта на предложението е да бъдат установени общи правила относно условията, които трябва да бъдат спазвани за упражняване на професията на автомобилен превозвач. Предложението цели да замени Директива 96/26/ЕО с нов регламент, за да се постигне по-добро хармонизиране и да се насърчи по-лоялната конкуренция между превозвачите в рамките на вътрешния пазар.

4. Становище на комисията за измененията на Eвропейския парламент

След многомесечни преговори по време на чешкото председателство, Парламентът и Съветът постигнаха съгласие за компромис на 2-ро четене, по-специално по отношение на създаването на електронни регистри на транспортните предприятия. Комисията може да приеме компромисните изменения, приети от Европейския парламент на второ четене, за да потвърди това съгласие.

5. Заключение

По силата на член 250, параграф 2 от Договора за ЕО, Комисията изменя предложението си, както е посочено по-горе.